S-66/2013

I

Mál þetta, sem dómtekið var 20. nóvember sl., höfðaði lögreglustjórinn á Vestfjörðum með ákæru 29. október 2013 á hendur ákærðu; „[...] og K-x-x L-x-x, kennitala [...], [...]

I.

á hendur [...] og K-x-x fyrir tilraun til þjófnaðar, með því að hafa að kvöldi miðvikudagsins 5. desember 2012, í sameiningu, reynt að brjótast inn í húsnæði Áfengis- /tóbaksverslunar ríkisins (ÁTVR), kt. [...], að Aðalstræti 20 á Ísafirði, í þjófnaðarskyni, og í þeim tilgangi valdið skemmdum á hurð á aðalinngangi verslunarinnar á suðurhlíð hússins, hurð við vörumóttökudyr á norðurhlið verslunarinnar, og glugga á suðurhlið verslunarinnar.“

II.

á hendur K-x-þgf fyrir þjófnað með því að hafa að kvöldi þriðjudagsins 5. febrúar 2013, farið inn í verslunina Samkaup, Hafnarstræti 9, Ísafirði, og tekið úr hillum verslunarinnar matvöru, nánar tiltekið eina dós af MS smjörva, tvær pakkningar af Ali skinku, eina pakkningu af SS vínarpylsum og eina pakkningu af kjúklingavængjum frá Ísfugli, samtals að söluandvirði kr. 2.671, og falið innanklæða, en lögregla handtók hann á vettvangi þar sem matvaran var haldlögð.

Telst ákæruliður I. varða við 1. mgr. 244. gr., sbr. 20. gr. almennra hegningarlaga nr. 19/1940, ásamt síðari breytingum.

Telst ákæruliður II. varða við 1. mgr. 244. gr. almennra hegningarlaga nr. 19/1940.“

Þess er krafist að ákærði verði dæmdur til refsingar, til greiðslu alls sakarkostnaðar og að haldlagt verði kúbein (munanr. 370921) með vísan til 1 tl. 1. mgr. 69. gr. a. almennra hegningarlaga.

Af hálfu Áfengis- og tóbaksverslunar ríkisins, kennitala [...], er þess krafist að ákærðu verði verði dæmdir til að greiða bótakrefjanda skaðabætur „in solidum að fjárhæð kr. 245.070,- auk vaxta samkvæmt 8. gr. l. nr. 38/2001 af þeirri fjárhæð frá 5. desember 2012, er hið bótaskylda atvik átti sér stað, til 11. mars 2013, eða mánuði eftir að kæra var lögð fram og krafa gerð um bætur. Eftir það er krafist dráttarvaxta skv. 1. mgr. 6. gr., sbr. 9. gr. laganna til greiðsludags. Skaðabótakrafan byggir á sakarreglu skaðabótaréttar. Að auki krefst Áfengis- og tóbaksverslun ríkisins lögmannskostnaðar að mati dómstólsins. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991.“

Í þinghaldi vegna málsins 20. nóvember sl. var ákæran afturkölluð hvað varðar ætlaðan samverkamann ákærða samkvæmt I. ákærulið.

II

Ákærði mætti við þingfestingu málsins og viðurkenndi þá háttsemi sem honum er gefin að sök í ákæru. Þá samþykkti hann bótakröfu og upptökukröfu vegna kúbeins. Farið var með málið samkvæmt ákvæðum 164. gr. laga nr. 88/2008 um meðferð sakamála og það tekið til dóms án frekari sönnunarfærslu. Ákærandi og ákærði tjáðu sig sérstaklega um lagaatriði og ákvörðun viðurlaga. Krafðist ákærði vægustu refsingar er lög leyfa og tók hann sérstaklega fram að hann iðrist gerða sinna. Ákæra málsins er ranglega sögð vera gefin út á árinu 2012 en hið rétta er að hún var gefin út árið 2013 og barst héraðsdómi 30. október 2013. Um málavaxtalýsingu er skírskotað til ákæru. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að ákærði hefur gerst sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

III

Ákærði er fæddur í maí 1988. Samkvæmt vottorði sakaskrár ríkisins gekkst hann undir sektargerð lögreglustjórans á höfuðborgarsvæðinu 28. febrúar 2013 vegna brots gegn lögum um ávana- og fíkniefni nr. 65/1974. Við ákvörðun refsingar er litið skýlausrar játningar ákærða. Einnig er litið til þess að hann hefur samþykkt bótakröfu vegna þess tjóns sem leiddi af þeim verknaði sem hann hefur verið sakfelldur fyrir og lýst er í I. ákærulið og verðmæti þýfis samkvæmt II. ákærulið er lítið. Þykir refsing ákærða vera hæfilega ákveðin fangelsi í 30 daga en fresta skal fullnustu refsingarinnar og skal hún falla niður að tveimur árum liðnum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Með vísan til 1. tl. 1. mgr. 69. gr. a. almennra hegningarlaga er gerður upptækur til ríkissjóðs kúbein (munanr. 370921).

Áfengis- og tóbaksverslun ríkisins krefst skaðabóta úr hendi ákærða að fjárhæð 245.070 krónur, auk vaxta og dráttarvaxta. Þá er einnig krafist lögmannskostnaðar að mati dómsins. Ákærði hefur samþykkt bótakröfuna sem er í samræmi við framlagðan reikning frá Trésmíðaverkstæðinu Hæi ehf. Verður ákærði því dæmdur til greiðslu bótakröfunnar og ber fjárhæðin vexti frá 5. desember 2012 en dráttarvexti frá 20. desember 2013, en þá er mánuður liðinn frá því krafan var kynnt ákærða, sbr. 9. gr. laga um vexti og verðtryggingu nr. 38/2001. Með vísan til 3. mgr. 176. gr. laga um meðferð sakamála nr. 88/2008 verður ákærða gert að greiða málskostnað kröfuhafa sem þykir hæfilega ákveðinn 62.775 krónur og er virðisaukaskattur meðtalinn í þeirri fjárhæð

Engan sakarkostnað leiddi af rannsókn málsins og rekstri þess.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, K-x-x L-x-x, sæti fangelsi í 30 daga en fresta skal fullnustu refsingarinnar og skal hún falla niður að tveimur árum liðnum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á kúbeini.

Ákærði greiði Áfengis- og tóbaksverslun ríkisins, kennitala [...], 245.070 krónur með vöxtum samkvæmt 8. gr. laga nr. 38/2001 um vexti og verðtryggingu frá 5. desember 2012 til 20. desember 2013, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Áfengis- og tóbaksverslun ríkisins 62.775 krónur í málskostnað

S-kvk-nf E-kvk-nf K-kvk-nf